سرداری

اسیݙی وستی دھریجہ  نگر  دا ہک نینگر پھلکا تے اَلوچ بݨیا ودا ہا ، ہر ہک نال خوئے بازی کریندا ہا ، مل ملازم ہا ، شفٹ ءِچ کوئی عہدہ ملیا ہس ، ݙاݙے سئیں  آکھیا اوندا قصور کینھی ، اونکوں  سرداری تلے نی آوݨ ݙیندی ۔ مثال سُݨایونے جو گدڑیں  کوں  کتے روز پئے ویندے ہَن ، گدڑیں  صلاح کیتی جو کُتیں  نال جنگ کیتے ہک مہاندرا تے سردار بݨائوں  ، ہک سردار بݨ ڳیا ، ٻئے گدڑ آکھیا سردار دا پتہ کیویں  لڳسے ، تریجھے صلا ݙتی جو ایندے پُچھ تے پچھوں  چھڄ ٻدھو ، ٻے ݙینھ کُتے پئے ڳے ، سارے گدڑ بھڄ تے اپݨے اپݨے گھوریں  ءِچ وڑ ڳے ، سردار کوں  اَکھیونے وڑ آ اوں  آکھیا میں  کیا کراں  میکوں  سرداری نی آوݨ ݙیندی۔

 حوالہ 
کتاب: مُہاڳ، مصنف: ظہور احمد دھریجہ ، ناشر: جھوک پبلشرز ، ملتان